אהבה יש אומרים
יונתי בחגווי הסלע,; אין כסלע הקר של ליבך...; הציליני מכף הקלע; וגלי את אשר בקירבך.; אהבה, יש אומרים, אל תעירו,; אל תעירו נא עד שתחפץ!; אך ליבי, ששוצף וצעיר הוא,; בשנתה הרוגעת כבר קץ...; כי הלב מקסמייך חולה,; וכולי, וכולי, וכולי...; דודאים כבר נתנו פה ריח; ובכרם  - פיתח הסמדר.; והלב דלתותיו פותח,; רק גנך גן נעול ומסוגר.; אהבה, יש אומרים, לא יוכלו לה; לוא גם מיים רבים ועזים.; אך אותם שציפו וייחלו לה; יגמעוה עד קטון הנתזים...; כי הלב מקסמייך חולה,; וכולי, וכולי, וכולי...; ארפדך בלחיי תפוח,; אסמכך במיבחר אשישות.; אבל עד שהיום יפוח; גם נפשי עוד תפוח קשות...; כי, אכן, אהבה, יש אומרים, היא; ענוגה כצביה וכגדי.; אך אם לא כמו בשיר השירים היא; יצדקו האומרים: ברח, דודי...; כי הלב מקסמייך חולה,; וכולי, וכולי, וכולי...; 